Document ID: 32005R0081

NARIADENIE KOMISIE (ES) č. 81/2005
z 19. januára 2005,
ktorým sa mení a dopĺňa nariadenie (EHS) č. 3077/78 o rovnocennosti osvedčení sprevádzajúcich chmeľ dovážaný z nečlenských krajín s certifikátmi Spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom (1), a najmä na jeho článok 5 ods. 2,
keďže:
(1)
Nariadenie Komisie (EHS) č. 3077/78 (2) stanovuje subjekty tretích krajín, ktoré sú oprávnené vydávať osvedčenia sprevádzajúce chmeľ a chmeľové produkty dovážané z týchto krajín, ktoré sú uznané za rovnocenné s certifikátom stanoveným v článku 2 nariadenia (EHS) č. 1696/71.
(2)
Po pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii už nemusia byť subjekty týchto nových členských štátov uvedené v prílohe k nariadeniu (EHS) č. 3077/78.
(3)
V dôsledku toho je potrebné zmeniť a doplniť nariadenie (EHS) č. 3077/78.
(4)
Opatrenia ustanovené v tomto nariadení sú v súlade so stanoviskom Riadiaceho výboru pre chmeľ,
PRIJALA TOTO NARIADENIE:
Článok 1
Príloha k nariadeniu (EHS) č. 3077/78 sa nahrádza prílohou k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. januára 2005

Labels: 17
5
3
6
18
15